alexandrainst/scandi-wiki huggingface dataset:
Hinwil

Hinwil er en kommune i kantonen Zürich i Sveits. Hinwil er administrativt senter i distriktet (Bezirk) Hinwil.

Referanser

Eksterne lenker 
 

Kommuner i Sveits‎
Zürich (kanton)
Byer i Sveits
Rooney Mara

Patricia Rooney Mara (født 17. april 1985) er en amerikansk film- og TV-skuespiller. Hun hadde sin rolledebut i 2005 og har siden medvirket i filmer som A Nightmare on Elm Street og The Social Network. Hun portretterer også Lisbeth Salander, tittelkarakteren i The Girl with the Dragon Tattoo, som er den amerikanske versjonen av Stieg Larssons Millennium-trilogi. For denne rollen ble hun nominert til både en Golden Globe og en Oscar for beste kvinnelige hovedrolle.

Referanser

Eksterne lenker 
 

Skuespillere fra USA
Personer fra USA av irsk opphav
Personer fra USA av italiensk opphav
Personer fra Westchester County i New York
Honda Jazz

Honda Jazz er en firedørs kombikupe i sub-kompakt klassen, produsert av Honda fra 2001.

Generasjon 2 av bilen kom i 2008.

Den skulle opprinnelig hete Honda Fitta, noe som ble skrinlagt i Europa pga. navnets betydning på flere språk.

Referanser 

Jazz
Bilmodeller introdusert i 2001
Serer

Serer er en folkegruppe i Senegal og Gambia. De taler språket serer, som tilhører den atlantiske gren av nigerkongo-språkene. Sammen med Jola regnes de for å være de eldste innbyggerne i Senegambia. 

Etniske grupper i Afrika
Etniske grupper i Senegal
Etniske grupper i Gambia
Kålorm

Kålorm eller kålmark er larvene til sommerfugler. Uttrykket brukes særlig om larvene til slekten Pieris, som i Norge er representert med stor og liten kålsommerfugl og larvene til korsblomstmøll. Disse artene spiser kål og andre planter i korsblomstfamilien og kan gjøre stor skade på kålavlinger.

Sommerfugler
Hestnestunnelen

Hestnestunnelen er en veitunnel i Bindal kommune i Nordland. Tunnelen er en del av fylkesvei 17. Den er 579 meter lang.

Se også 
 Mølleviktunnelen

 Veitunneler i Norge
 Undersjøiske veitunneler i Norge

Eksterne lenker 
 Statens vegvesen veikart

Veitunneler i Bindal
Fylkesvei 17
Introduksjonsår ikke oppgitt
Kaabu

Kaabu var et rike i Senegambia (sentrert i dagens nordøstlige Guinea-Bissau, men strekker seg inn i Casamance i Senegal) som ble grunnlagt av mandinkafolk. Riket gjorde seg gjeldende i regionen takket være sin opprinnelse som en tidligere provins i Mali. Etter at riket Mali begynte å miste sin betydning ble Kaabu et selvstendig rike.

Tidligere land i Afrika
Stater og territorier etablert i 1537
Stater og territorier opphørt i 1867
Hamarøyskaftet

Hamarøyskaftet (lokalt også bare «Skaftet») er et fjell i fjellrekken Hamarøytindan på Hamarøya i Hamarøy kommune i  Nordland. Fjellet har en høyde på 613 meter over havet, og ligger omtrent midt i fjellrekken, om lag 5,3 kilometer sørvest for Hamsund og 7,5 kilometer nordøst for Skutvik. Hamarøyskaftet er et karakteristisk landemerke som har nesten loddrette sider og en «svai» i ryggen. I nordøst ligger Skaftheia mot Eldridtinden, og i sørvest Sandheia mot Vassengfjellet.

Den enkleste adkomstveien er fra merket sti fra Halsen, en kort avstikker fra fylkesvei 81, enten over Sandheia til Straumvatnet eller opp til selve toppen. Turen opp beskrives som en enkel klatretur som de fleste kan klare, men den bør utføres sammen med kjentmann.

Fjellklatreren Martin Ekroll fra Skrova var den første til å bestige Hamarøyskaftet i 1885.

Posten Norge utga i 1998 et frimerke pålydende kroner 5,50 med Hamarøyskafet fotografert av Johan Brun som motiv. Det ble senere kåret som årets vakreste frimerke.

Se også
Gasskatjåhkkå – Hamarøys høyeste fjell.

Fotnoter

Referanser

Eksterne lenker
 Bilder fra  turliv.no - Hamarøyskaftet. Besøkt 27. januar 2012
 Bilder fra  utpaatur.net - Klatring. Besøkt 27. januar 2012
 Hamarøyskaftet sett fra Straumhamn: Fotograf Kjell Fredriksen. Besøkt 27. januar 2012
 Hamarøyskaftet på frimerke: Link fra Norsk Filatelistforbunds hjemmeside. Besøkt 27. desember 2012

Fjell i Hamarøy
Fjell under 1000 meter
Hassel Jernværk

Hassel Jernværk er et tidligere jernverk i Skotselv i Øvre Eiker i Buskerud, som var i drift fra 1649 til 1870-tallet. Det er et av Norges eldste jernverk. Jernvernets største gruver var Hassel gruver i Modum og Barbu gruver ved Arendal.

Jernverket fikk utstedt privilegiebrev av Frederik III i 1649, men man vet ikke når jernverket egentlig ble grunnlagt. De første eierne var Peder Vibe som var rentemester i København, Hans Eggertssøn som var borgermester i Christiania, slottsskriveren på Akershus Johan Gaarman og fogd Christian Mogenssøn. Den franske hugenotten François Coudrioux (1611-1676) ble ansatt som bestyrer for verket.

Senere ble verket eid av kjøpmannen Daniel Knoph, frem til han i 1681 solgte verket til Johan Halvorsen Groll, som var eier til 1691. På begynnelsen av 1700-tallet ble familien Richelieu (fra herregården Sem ved Hokksund) majoritetseiere. Verket ble så overtatt av høyesterettsdommer Justus Heindrich Weichart og biskop Bartholomeus Deichmann. I 1746 ble Jakob Neumann eier, og Neumann-familien eide verket i drøyt 60 år. Jacobs sønn Frantz Edler Neumann ble den som overtok verket etter ham i 1799 og fabrikken Friderichsminde på Modum ble da innlemmet i jernverket.

I 1809 ble verket solgt av Frantz Neumann til høyesterettsdommer Peter Collett. Etter hans død solgte enken verket i 1837 til Blaafarveværket og etter en tid overtok Blaafarveværkets to eiere Wilhelm Christian Benecke Baron von Gröditzberg og Benjamin Wegner også Hassel Jernværk som personlige eiere med en halvpart hver. I 1854 ble eiendommene til jernverket solgt på auksjon og delt opp på mange eiere. Dette markerte slutten på Hassel Jernværk som bedrift. Siden fortsatte en betydelig redusert produksjon knyttet til noen av eiendommene, bl.a. smeltehytten, frem til 1870-tallet.

Referanser

Litteratur 
 Ole Jan Berg: Hassel Jernverk. Driften og privilegiene 1649-1816, Eiker trykkeri AS, Hokksund, ISBN 978-82-303-0907-0

Gruvedrift i Norge
Jernverk
Næringsliv i Øvre Eiker
Etableringer i 1649
Hades (sommerfugl)

Hades er en slekt av dagsommerfugler som tilhører familien Riodinidae.

Utseende 
Middelsstore sommerfugler (vingespenn ca. 50 millimeter) med avrundede vinger. Oversiden er ensfarget svartgrå hos Hades noctula, mens Hades hecamede er mer fargerik med metallisk blå farge og et skarpt rødt felt ved roten av forvingen. Undersiden er mørkgrå med lyse, radiære striper og et oransje felt ved forvingens forkant nær roten.

Levevis 
Larvene lever på planter i slekten Spondia (Anacardiaceae).

Utbredelse 
Slekten er utbredt i Mellom-Amerika og det nordlige Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1000 arter, noen ganger regnet til Lycaenidae
 Underfamilien Euselasiinae – Neotropiske region
 Euselasiini Kirby, 1871
 Slekten Hades Westwood, 1851
 Hades hecamede Hewitson, 1870 – Ecuador og Colombia
 Hades noctula Westwood, 1851 – Mexico, Colombia og Venezuela.

Kilder 
 Brower, A.V.Z. (2007) Hades på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.

Eksterne lenker 
 
 Bildegalleri over Hades noctula
 Bilde av Hades hecamede

Riodinidae
Sommerfugler formelt beskrevet i 1851
Dyr formelt beskrevet av John Obadiah Westwood
Corrachia leucoplaga

Corrachia leucoplaga er en dagsommerfugl som tilhører familien Riodinidae.

Utseende 
En middelsstor (vingespenn ca. 40 millimeter), lysbrun sommerfugl med avrundede vinger. Vingene er ensfarget lysbrune bortsett fra en stor, hvit flekk på forvingen.

Utbredelse 
Arten er kjent fra Costa Rica.

Systematisk inndeling 
Arten er ikke nært beslektet med noen andre, og det har blitt foreslått å plassere den i underfamilie for seg selv, Corrachiinae.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1000 arter, noen ganger regnet til Lycaenidae
 Underfamilien Euselasiinae – Neotropiske region
 Euselasiini Kirby, 1871
 Corrachia leucoplaga Schaum, 1913

Kilder 
 Brower, A.V.Z. (2007) Corrachia på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.

Eksterne lenker 
 
 Bilder av arten

Riodinidae
Sommerfugler formelt beskrevet i 1913
Dyr formelt beskrevet av Hermann Schaum
Knut Dahl (1871–1951)

Knut Dahl (født 28. oktober 1871 i Ullensaker, død 11. juni 1951 i Oslo) var en prisbelønt norsk fiskeribiolog, kjent for sine studier av historien til ørret og laks.

Etter examen artium 1889 begynte han på cand.real.-studier i zoologi med blant andre Fridtjof Nansen som lærer. Dahls skildring av reisene til  Natal og Zululand 1893 og  Australia 1894 ble populære bøker. Fra 1896 studerte han fiskeriene under Johan Hjorth og ble bestyrer og stipendiat ved Det Kongelige Norske Videnskabers Selskab i Trondheim 1898–1903.  Ved Fiskeristyrelsen i Bergen som Hjorth ledet, ble Dahl bestyrer i 1903. Etter mange år fikk han godkjent avhandlingen Alder og vekst hos laks og ørret belyst ved studiet av deres skjæl i 1911, og fra 1912 ble han forskningsleder. Ved Norges landbrukshøgskole presset han inn ferskvannsfisk som pensum og ble professor fra 1921.

Verv og utmerkelser 
 Det Norske Videnskaps-Akademi innvalgt 1928
 St. Olavs Orden, ridder
 Fridtjof Nansens belønning for fremragende forskning 1940 «for hans videnskapelige innsats på ferskvannsfiskerienes område»
 International Council for the Exploration of the Sea (ICES), formann Salmon and Trout Committee 1945–50

Referanser 

Norske biologer
Norske biologiprofessorer
Norske forskere
Marinbiologi
Professorer ved UMB
Personer fra Ullensaker kommune
Fødsler i 1871
Dødsfall i 1951
Christina Oskarsson

Christina Oskarsson (tidligere Nenes; født 1951 i Norrköping) er en svensk politiker for Socialdemokraterna, og har vært riksdagsmedlem i Sverige siden 1998. Hun ble valgt inn i riksdagen for Västra Götalands läns norra valkrets på plass 193. Som yrke har Oskarsson vært barnepleier og pleier innen psykiatrien.

Eksterne lenker 
 
 Riksdagen – Christina Oskarsson
 Socialdemokraterna – Christina Oskarsson

Svenske politikere
Svenske riksdagsmedlemmer 1998–2002
Svenske riksdagsmedlemmer 2002–2006
Svenske riksdagsmedlemmer 2006–2010
Svenske riksdagsmedlemmer 2010–2014
Personer fra Norrköping
Christina Zedell

Christina Zedell (født 1960) er en svensk politiker for Socialdemokraterna, og var riksdagsmedlem i Sverige i perioden 1994 til 1996, samt siden 2006. Hun ble valgt inn i riksdagen for Stockholms läns valkrets på plass 82. Hun er fast medlem av kulturkomiteen, samt vara i sosialkomiteen og EU-nemnda.

Eksterne lenker 
 
  Sveriges riksdag – Christina Zedell

Svenske sosialdemokrater
Svenske riksdagsmedlemmer
Svenske riksdagsmedlemmer 1994–1998
Clas-Göran Carlsson

Clas-Göran Carlsson (født 3. september 1962) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Kronobergs läns valkrets på plass 328.

Som nyvalgt riksdagsmedlem ble Carlsson medlem i forsvarskomiteen, samt vara i sivilkomiteen.

Referanser

Eksterne lenker 
 
 
 Riksdagen.se – Clas-Göran Carlsson

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Leucochimona

Leucochimona er en slekt av dagsommerfugler som tilhører familien Riodinidae.

Utseende 
Nokså små sommerfugler. Oversiden er perlemorsaktig hvit med tynne, brune tverrstreker. Vingenes underside er skittenhvit med brede, brune tverrstriper, en stor øyeflekk på forvingen og en mindre på bakvingen.

Levevis 
Disse sommerfuglene lever i skog, særlig tropisk regnskog.
Larvene lever på planter i maurefamilien (Rubiaceae).

Utbredelse 
Slekten er utbredt i Mellom- og Sør-Amerika, unntatt de sørligste delen.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Mesosemiini 
 gruppen Mesosemiina
 Slekten Leucochimona Stichel, 1909
 Leucochimona aequatorialis (Seitz, 1913) – Ecuador
 Leucochimona icare (Hübner, [1819]) – Fransk Guyana, Guyana, Surinam, Colombia, Bolivia og Brasil 
 Leucochimona hyphea (Cramer, 1776) – Guyana og Peru
 Leucochimona iphias Stichel, 1909 – Panama.
 Leucochimona lagora (Herrich-Schäffer, [1853]) – Panama, Nicaragua, Fransk Guyana, Guyana, Surinam, Ecuador, Colombia og Brasil. 
 Leucochimona lepida (Godman & Salvin, [1885]) – Nicaragua, Guatemala og Panama.
 Leucochimona matisca (Hewitson, 1860) – Brasil, Bolivia og Peru
 Leucochimona molina (Godman & Salvin, [1885]) – Nicaragua, Costa Rica og Panama
 Leucochimona vestalis (Bates, 1865) – Ecuador, Nicaragua, Guatemala og Panama

Kilder 
 Brower, A.V.Z. (2007) Leucochimona på Tree of life 
 Markku Savela's Lepidoptera and some other life forms: Sjekkliste over artene. Hentet 27.1. 2012.
 Butterflies of America – Leucochimona lepida 
 Butterflies of America – Leucochimona vestalis

Eksterne lenker 
 

Riodinidae
Sommerfugler formelt beskrevet i 1909
Dyr formelt beskrevet av Wolfgang Stichel
Ziridene

Ziridene (arabisk: ; az-Zīryūn) var et sanhaja-berbersk dynasti som opprinnelig kom fra det som i dag er Algerie og som hersket over deler av Nord-Afrika i nesten to århundrer, først som vasaller for fatimidene og siden uavhengig, før de ble svekket av Banū Hilāl og endelig ødelagt av almohadene. Deres hovedstad var først i Ašīr og siden i al-Qairawān og al-Mahdiya, som alle ligger i dagens Tunisia. 

Ziridene hersket også over Taifaen Granada i al-Andalus fra 1013 til 1090, og de tjente også som guvernører for andre muslimske riker i Spania, slik som Málaga. 

Ḥammādidene hadde også sitt opphav i ziriddynastiet.

Zirid-herskere
Ziri ibn Manad (971-972)
Abū al-Futuḥ Sayf ad-Dawlah Bulukkīn ibn Zīrī (973-983)
Abū al-Fatḥ al-Manṣūr ibn Bulukkīn ibn Zīrī (983-995)
Abū Qatādah Nāṣir ad-Dawlah Bādīs ibn Manṣūr (995-1016)
Šaraf ad-Dawlah al-Muʿizz ibn Bādīs (1016–1062) 
Abū Ṭahir Tamīm ibn al-Muʿizz (1062–1108)
Abū Ṭahir Yaḥyā ibn Tamīm (1108–1131)
ʿAlī ibn Yaḥyā (1115–1121)
Abū al-Ḥasan al-Ḥasan ibn ʿAlī (1121–1152)

Algeries historie
Tunisias historie
Libyas historie
Marokkos historie
Spanias historie
Tidligere land i Afrika
Stater og territorier etablert i 973
Stater og territorier opphørt i 1148
Opphør i 1152
Harry Gold

Harry Gold (født 11. desember 1910 i Philadelphia i USA, død 28. august 1972 samme sted) var en kjemiker som ble dømt for å være kurer for en rekke sovjetiske spioner under Manhattanprosjektet.

Liv og virke

Bakgrunn
Harry Gold ble født av foreldre som var russisk-jødiske innvandrere til USA. Som ung mann ble han interessert i sosialisme og kommunisme. Etter endt skolegang arbeidet Gold ved Pennsylvania Sugar Company. Han mistet jobben i 1932 på grunn av den store depresjonen på 1930-tallet. 

Gold studerte kjemiteknikk ved Drexel Institute fra 1934 til 1936.

Rekruttering til spionasje
Gold ble rekruttert til spionasje til fordel for Sovjetunionen i 1935, men han var ingen aktiv spion før etter utbruddet av Annen verdenskrig. Han ble aktivert i 1940 av Jacob Golos, men ble ført utenfor den sovjetiske rezidenturas regulære agenter. Dette endret seg noe senere på 1940-tallet da den sovjetiske føringsoffiseren Semjon Semenov overtok Gold fra Golos. Gold ble da en formelt rekruttert sovjetagent da, og assignert kodenavnet GUS, GOS, eller GOOSE. Semenov forble Golds føringsoffiser til mars 1944.

Avsløring, dom
I 1950 ble Klaus Fuchs arrestert i England og siktet for spionasje. Fuchs erkjente at han hadde sendt informasjon om atomvåpen til Sovjetunionen. Fuchs nektet for å ha jobbet sammen med andre spioner, bortsett fra en kurer som samlet informasjon fra ham og sendte dette videre. Under avhør ble han vist bilder av Gold som han bekreftet var kurer. I avhør innrømmet Gold at han hadde vært involvert i spionasje siden 1934 og hadde hjulpet Fuchs med å sende infotmasjon om Manhattanprosjektet til Sovjet. 

Hans vitnesbyrd resulterte i pågripelsen, rettssaken og henrettelsen av Julius og Ethel Rosenberg, men han ble senere avslørt i å være et noe upålitelig vitne. Gold ble dømt til tretti års fengsel i 1951. Han ble satt fri i mai 1965, etter å ha sonet litt over halvparten av straffen. Gold døde i Philadelphia i august 1972.

Litteratur 
 Sam Roberts: The Brother, The untold story of atomic spy David Greenglass and how he sent his sister, Ethel Rosenberg, to the electric chair, ISBN 0375500138
 Alexander Feklisov and Sergei Kostin: The Man Behind the Rosenbergs 2001, ISBN 1-929631-08-1
 John Earl Haynes and Harvey Klehr: Venona. Docoding Soviet Espionage in America 1999, ISBN 0-300-07771-8
 Willam A. Reuben: The Atom Spy Hoax 1955
 Ronald Radosh and Joyce Milton: The Rosenberg File 1997, ISBN 0-300-07205-8
 Walter and Miriam Schneir: Invitation to an Inquest 1973, ISBN 978-0394714967

Referanser

Eksterne lenker 
 Cold War International History Project (CWIHP)
 An Interactive Rosenberg Espionage Ring Timeline and Archive
 Annotated bibliography for Harry Gold from the Alsos Digital Library for Nuclear Issues 

Spioner fra USA under andre verdenskrig
Spioner for Sovjetunionen
Spioner fra USA under den kalde krigen
Personer fra Philadelphia
Personer dømt for spionasje
Ḥammādidene

Ḥammādidene ( eller ) var et berbersk dynasti som hersket over et område i det som i dag er det nordøstlige Algerie i omtrent halvannet århundre, før deres rike ble erobret av Almohadene. Kort tid etter de kom til makten, tok de avstand fra fatimidenes ismāʿīlisme og vendte tilbake til maliki-sunniislam, og de anerkjente derfor Abbasidene som de rettmessige kalifene. 

Ḥammādidenes hovedstad var først Bani Ḥammād, som ble grunnlagt i 1007 og som i dag er et av UNESCOs verdensarvssteder, men da denne ble truet av Banū Hilāl, som ledet en fatimidekspedisjon mot ziridene og ḥammādidene, ble hovedstaden flytta til Biḥāya, som ble en av Middelhavets mest velstående byer.

Ḥammādiddynastiet ble først opprettet da berberen Ḥammād ibn Bulukkīn, som hadde blitt gjort til guvernør for det sentrale al-Maġrib, erklærte seg uavhengig fra ziridene, som da hersket over al-Maġrib fra dagens Marokko til Tunisia, og de ble anerkjent av abbasid-kalifen i Bagdad. Ziridene sendte så en armé mot dem, men to år senere ble en fredsavtale undertegnet, selv om ziridene ikke anerkjente ḥammādidene før i 1018.

Ḥammādid-herskere
Ḥammād ibn Bulukkīn, 1014–1028
Al-Qāʾid ibn Ḥammād , 1028–1045
Muḥsin ibn Qāʾid, 1045–1046
Bulukkīn ibn Muḥammad ibn Ḥammād, 1046–1062
An-Nāṣir ibn ʿAlnās ibn Ḥammād, 1062–1088
Al-Manṣūr ibn an-Nāṣir, 1088–1104
Bādīs ibn Manṣūr, 1104
ʿAbd al-ʿAzīz ibn Manṣūr, 1104–1121
Yaḥya ibn ʿAbd al-ʿAzīz, 1121–1152

Algeries historie
Tidligere land i Afrika
Stater og territorier etablert i 1010-årene
Stater og territorier opphørt i 1152
1014
Synnøve Hjelle Halkjelsvik

Synnøve Hjelle Halkjelsvik (født 8. august 1983 i Volda) er en norsk journalist. 

Hun ble nyhetsanker ved TV 2 Nyhetskanalen i Oslo høsten 2010. Hun har også bakgrunn som nyhetsreporter i P4 Radio Hele Norge, reporter i allmennredaksjonen i TV 2 Nyhetene, bakgrunn fra TV 2 hjelper deg og NRK Møre og Romsdal. Hun er utdannet journalist ved Høgskulen i Volda, og har bachelorgrad i statsvitenskap og historie fra NTNU i Trondheim. 
Halkjelsvik har tidligere spilt volleyball på juniorlandslaget og i eliteserien for NTNUI. Fra april 2020 har hun vært ansatt som pressesjef i Storebrand.

Norske journalister
TV 2-journalister
Programledere for TV 2
Norske volleyballspillere
Personer fra Volda kommune
Statlig selskap

Med statlig selskap menes et selskap som er organisert som et privatrettslig selskap der staten er eneeier eller hovedeier. Statlig selskap er en beskrivelse av selskapene og ikke en egen juridisk selskapsform i seg selv. Statlige selskaper er ofte aksjeselskaper, som har en egen sektorkode i Brønnøysundregistrene betegnet som statlig eide aksjeselskaper (kode 1120). Eksempler på slike selskaper er Avinor, Norsk Tipping og Norwegian Research Centre. Et selskap der staten eier alle aksjene betegnes også som et statsaksjeselskap, og omfattes av noen ekstra særskilte bestemmelser sammenlignet med et statlig eid aksjeselskap der staten er hovedeier.

Se også  
 Statsforetak
 Liste over norske statlige selskaper
Sjøsamisk Tun

Sjøsamisk Tun ligger i Smørfjord som er en liten bygd på vestsiden av Porsangerfjorden. Sjøsamisk Tun ble startet opp av lokale krefter og ble offisielt åpnet i 2004. Tunet er en rekonstruksjon av en sjøsamisk boplass fra tidlig på 1900-tallet og består av bl.a. rundgamme, en fellesgamme, høykrakke, fjærasjå med båt og fiskehjell. Her finnes også en kiosk hvor det selges lokale produkter og en del souvenirer. I forbindelse med Tunet finnes også en godt oppmerket kultursti som går gjennom bygda og landskapet rundt.

Eksterne lenker 
 Søsamisk Tuns nettsted

Byggverk i Porsanger
Kultur i Troms og Finnmark
Samisk historie
Kystkultur
Friluftsmuseer i Norge
Kultur i Porsanger
Raphaël Varane

Raphaël Xavier Varane (født 25. april 1993) er en fransk fotballspiller som spiller for den engelske klubben Manchester United og for Frankrikes herrelandslag i fotball.

Han spilte tidligere for den franske klubben RC Lens og foran sesongen 2010–11 begynte han å trene sammen med seniorlaget og satt på benken i flere kamper. Den 7. november 2010 gjorde han sin profesjonelle debut i den franske førstedivisjonen mot Montpellier HSC. Varane har blitt beskrevet av ungdomstreneren i Lens, Eric Assadourian, som en «i sannhet en førsteklasses spiller» som er «trygg både med det taktiske som det tekniske nivå.» I januar 2014 ble han av den engelske avisen The Guardian navngitt som en av de ti mest lovende unge fotballspillere i Europa.

Varane er en av bare fire spillere som har vunnet Champions League og blitt verdensmester i samme år.

Den 27. juli 2021 ble Manchester United enige med  om en overgang for Varane.

Landslaget 
Varane har jevnlig spilt for det franske ungdomslandslaget, både for U18, U20 og U21. Han fikk sin A-landslagsdebut i mars 2013 og spilte i VM i 2014.

Han ble tatt ut i s EM-tropp til EM i Frankrike 2016. Han ble erstattet av Adil Rami på grunn av skade.

Han ble tatt ut i s tropp til VM i fotball 2018 i Russland.  vant VM-finalen mot  4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Statistikk

Klubb

Meritter 
Real Madrid
 La Liga (1): 2011–12
 Copa del Rey (1): 2013/2014
 Supercopa de España (1): 2012
 UEFA Champions League (4): 2013/14 2015/2016 2016/2017 2017/2018 
 UEFA Super Cup (3): 2014, 2016, 2017

Referanser

Eksterne lenker 
 
 

Franske fotballspillere
Verdensmestere i fotball
Vinnere av Mesterligaen i fotball for menn
Spillere i Fotball-VM 2014
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for RC Lens
Fotballspillere for Real Madrid CF
Fotballspillere for Manchester United FC
Personer fra Lille
Fødsler i 1993